અમદાવાદ, 9 મે : ભારતીય રાજકારણ અને ચૂંટણીના ચકરાવામાં ગત બુધવાર એટલે કે 7મી મે સુધી અને 7મી મેના રોજ પણ સૌથી વધુ ચર્ચાના કેન્દ્રમાં કોઈ નામ હતું, તો તે અમેઠી હતું. એમ તો અમેઠીને કોઈ યાદ નથી કરતું. દર પાંચ વર્ષે એટલે કે લોકસભા ચૂંટણી દરમિયાન જ તેની નોંધ લેવાય છે. બાકીના સમયમાં ઉત્તર પ્રદેશ તો ચર્ચામાં અવાર-નવાર આવતુ રહે છે, પણ અમેઠી તો રાહુલ ગાંધી કે પ્રિયંકા ગાંધીની હાજરીથી જ પ્રકાશે છે. બાકી અમેઠી કે ત્યાંના લોકો શું કરે છે, કોઈ પૂછવાય નથી જતું.